Οι Χοντρός και Λιγνός, σε σκηνή από την ταινία *Λεγεώνα των Ξένων*, το 1939, μία από τις πρώτες ταινίες του είδους.
**Buddy ταινία** (γνωστό και ως **buddy movie**) ονομάζεται ένα κινηματογραφικό είδος, στο οποίο πρωταγωνιστούν δύο (καμιά φορά και παραπάνω) άτομα —συχνότερα άντρες. Συνήθως, οι δύο αυτοί πρωταγωνιστές έχουν αρκετές διαφορές στον χαρακτήρα, το οποίο κιόλας δημιουργεί διαφορετικές δυναμικές επί της οθόνης. Άλλες διαφορές που μπορεί να έχουν είναι, παραδείγματος χάριν, εθνικές. Συνηθέστερα αυτό το είδος χρησιμοποιείται στον αμερικανικό κινηματογράφο και σε αντίθεση με άλλα είδη, άντεξε στον 20ο αιώνα, χρησιμοποιώντας διαφορετικά ζευγάρια και θέματα. Πολύ συχνά το εν λόγω είδος συνυπάρχει με είδη όπως δράσης, κωμωδίες και ταινίες δρόμου, ενώ σε πολλές περιπτώσεις οι δύο πρωταγωνιστές είναι αστυνομικοί.

Το είδος αυτό ξεκίνησε ουσιαστικά τη δεκαετία του 1930, στον αμερικανικό κινηματογράφο, όταν και υπήρξαν τα πρώτα πολύ γνωστά κινηματογραφικά ντουέτα, όπως το Λόρελ και Χάρντι και το Άμποτ και Κοστέλο, ενώ ήδη στην επόμενη δεκαετία είχε γίνει ένα δημοφιλέστατο είδος. Υπό αυτή τη φύση συνεχίστηκε έως και τη δεκαετία του 1960, ενώ κατά την προηγούμενη δεκαετία και αυτή του 1970, η φύση του είχε πιο κοινωνικό χαρακτήρα. Από το 1980, το είδος αρχίζει και χρησιμοποιείται με ταινίες δράσης. Ενώ κατά τις επόμενες δεκαετίες υπήρξαν και νέες προσεγγίσεις στο είδος.

Μερικές από τις πιο χαρακτηριστικές buddy ταινίες με κωμικό χαρακτήρα, σίγουρα είναι το *Χοντρός-Λιγνός στη Λεγεώνα των Ξένων* (1939), το *The Blues Brothers* (1980), το *Trading Places* (1983) και το *Ο Ηλίθιος και ο Πανηλίθιος* (1994). Στο είδος δράσης, χαρακτηριστικές, μπορούν να θεωρηθούν το *Beverly Hills Cop* (1984), το *Φονικό Όπλο* (1987) και το *Rush Hour* (1998). Το είδος αυτό είναι επίσης πολύ διαδεδομένο και σε ταινίες κινουμένων σχεδίων, μεταξύ των πιο χαρακτηριστικών το *Toy Story* (1995), το *Σρεκ* (2001), το *Μπαμπούλας Α.Ε.* (2001) και το *Ζωούπολη*, το οποίο παρεμπιπτόντως έχει ως πρωταγωνιστές ένα θηλυκό κι ένα αρσενικό.

Παραπομπές
----------

1. 1 2  Carroll, Bret E. επιμ. (2003). *American Masculinities: A Historical Encyclopedia*. SAGE Publications. σελίδες 73–75. ISBN 978-0-7619-2540-8.
2. ↑  Duren, Brad L (2011). «Donner, Richard». Στο: Dimare, Philip C. *Movies in American History: An Encyclopedia*. ABC-CLIO. σελ. 630. ISBN 978-1-59884-296-8.
3. ↑  Robb, Brian J. Laurel & Hardy: *The Pocket Essential Guide*. Summersdale Publishers (2008) (ISBN 9781848393622)
4. ↑  Ross, Michael E. (14 Ιουνίου 1987). «FILM; BLACK AND WHITE BUDDIES: HOW SINCERE IS THE HARMONY?». *The New York Times*. *The New York Times*. Ανακτήθηκε στις 22 Αυγούστου 2016.
5. ↑  «It Takes Two: Top 25 Best Buddy Comedies». *Rolling Stone*. Αρχειοθετήθηκε από το πρωτότυπο στις 21 Νοεμβρίου 2017. Ανακτήθηκε στις 22 Αυγούστου 2016.
6. ↑  «The 15 Best Buddy Movies». *The Art of Manliness*. 8 Οκτωβρίου 2009. Ανακτήθηκε στις 22 Αυγούστου 2016.
7. ↑  «Partners in Crime: The 10 Greatest Buddy-Cop Movies, Ranked». *Esquire*. 19 Μαΐου 2016. Ανακτήθηκε στις 22 Αυγούστου 2016.
8. ↑  News, A. B. C. (22 Νοεμβρίου 2015). «How 'Toy Story' Changed Animated Movies Forever». *ABC News*. Ανακτήθηκε στις 22 Αυγούστου 2016.
9. ↑  «Film Review: "Shrek"». *Daily Nexus*. Ανακτήθηκε στις 22 Αυγούστου 2016.
10. ↑  Taylor, Drew (21 Δεκεμβρίου 2012). «Review: 'Monsters, Inc.' In 3D Is Just As Much Fun As It Was The First Time Around». *IndieWire*. Ανακτήθηκε στις 22 Αυγούστου 2016.
11. ↑  «'Zootopia' Reimagines the Buddy-Cop Movie as Kids' Flick and Social Parody». *The Knoxville Mercury*. 9 Μαρτίου 2016. Ανακτήθηκε στις 22 Αυγούστου 2016.

Περαιτέρω ανάγνωση
------------------

* Donalson, Melvin Burke (2006). *Masculinity in the Interracial Buddy Film*. McFarland & Company. ISBN 978-0-7864-2301-9.
* Fuchs, Cynthia J. «The Buddy Politic». Στο: Cohan, Steven· Hark, Ina Rae. *Screening the Male: Exploring Masculinities in the Hollywood Cinema*. Routledge. σελίδες 194–212. ISBN 978-0-415-07759-0.
* Locke, Brian (2009). *Racial Stigma on the Hollywood Screen from World War II to the Present: The Orientalist Buddy Film*. Palgrave Macmillan. ISBN 978-0-230-61882-4.

  

  

  


|  |  |
| --- | --- |
| 

|  |
| --- |
| * Πύλη:Κινηματογράφος
 |

 |